Diari Oficial de la Generalitat Valenciana


Sumari del DOGV 1185, del 17-11-1989 (1989/815724)

ORDRE de 3 de novembre de 1989, de la Conselleria de Cultura, Educació i Ciència, por la qual es regulat el procediment per a la constitució dels Consells Escolars Municipals de la Comunitat Valenciana, en desenrotllament del Decret 111/1989, de 17 de juliol, del Consell de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/03/(1)/dof/vci/html**

### Dades del document

Número de DOGV
:   1185

Data del DOGV
:   17-11-1989

Secció del DOGV
:   DISPOSICIONS GENERALS

Número del document
:   1989/815724


Data del document
:   03-11-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 3 de novembre de 1989, de la Conselleria de Cultura, Educació i Ciència, per la qual és regulat el procediment per a la constitució dels Consells Escolars Municipals de la Comunitat Valenciana, en Desenvolupament del Decret 111/1989, de 17 de juliol, del Consell de la Generalitat Valenciana.  
El Decret 111/1989, de 17 de juliol del Consell de la Generalitat Valenciana estableix la regulació dels Consells Escolars Territorials i Municipals tot complint el que estableixen els articles 10 i 15 del Decret Legislatiu de 16 de gener de 1989, del Consell de la Generalitat Valenciana, que va aprovar el text refós de la Llei de Consells Escolars de la Comunitat Valenciana. En la disposició final primera és autoritzat el conseller de Cultura, Educació i Ciència a dictar-ne les disposicions necessàries per a l'aplicació.  
Cal, per tant, establir les normes de procediment per a l?elecció i el nomenament dels vocals dels sectors diversos de representació dels Consells Escolars Municipals.  
En atenció d'aquests motius, segons que estableix la disposició final primera del Decret 111/1989 de 17 de juliol del Consell de la Generalitat Valenciana, pel qual són regulats els Consells Escolars Territorials i Municipals,  
ORDENE:  
Article primer  
La iniciativa i l?ordenació dels processos d'elecció o designació dels membres dels Consells Escolars Municipals correspon a l'Ajuntament.  
El nombre de vocals que constitueix el Consell Escolar Municipal serà fixat per l'Ajuntament corresponent, amb subjecció a tot el que preveu aquesta Ordre.  
Article segon  
L'alcalde requerirà els sectors que tinguen atribuïda la representació en els Consells Escolars Municipals perquè en el termini de dos mesos li comuniquen els representants elegits o designats.  
Article tercer  
La composició, manera de designació i/o elecció dels membres dels Consells Escolars Municipals serà:  
1. El president, que serà l'alcalde de l'Ajuntament o regidor en qui delegue.  
2. Professors i personal administratiu i de serveis dels centres escolars del municipi, en proporció al resultat de les eleccions sindicals dins l?àmbit de la Comunitat Valenciana, tenint en compte el cens de professors dels sectors públic i privat al municipi.  
Els vocals seran designats a petició de l'Ajuntament corresponent, per les organitzacions sindicals requerides.  
Els ajuntaments determinaran el percentatge total de representació del sector de professors i personal administratiu i de serveis en el Consell Escolar Municipal respectant el mínim del 30% establert en l'article 9.2 del Decret 111/1989.  
3. Pares d'alumnes i alumnes de centres escolars del municipi. L'Ajuntament obrirà un termini de quinze dies perquè les organitzacions, les associacions de pares d'alumnes i alumnes contituïdes, s'inscriguen a l?efecte censal per tal de determinar la representació del sector esmentat.  
Els ajuntaments determinaran el percentatge de representació de cadascun dels sectors de pares d'alumnes i alumnes respectant el mínim del 30% establert en l'article 9.3 del Decret 111/1989.  
4. Un regidor delegat de l'Ajuntament, designat pel ple, a proposta de l'alcaldia.  
5. Directors de centres públics i titulars de centres privats del municipi, que seran elegits per i entre ells d'acord amb el procés electiu establert en l'article següent.  
6. Representants d'associacions de veïns. Els ajuntaments comunicaran a les associacions de veïns, segons la seua representativitat, el nombre de representants, per tal que aquestes eleven la proposta corresponent de nomenament.  
7. Representants de l'administració educativa.  
L'Ajuntament sol·licitarà al director territorial de Cultura, i Educació que designe els vocals corresponents.  
8. Representants de les organitzacions sindicals més representatives. El nombre de vocals serà fixat per l'Ajuntament.  
L'Ajuntament sol·licitarà a les organitzacions sindicals més representatives la designació dels vocals que la representen. El nombre estarà en funció dels vots obtinguts a nivell de Comunitat Valenciana.  
Article quart  
Per tal de poder determinar la representació del sector de directors de centres públics i titulars de centres privats, l'Ajuntament durà a terme les funcions següents:  
1. Sol·licitarà al director territorial de Cultura i Educació, el cens de directors de centres públics i titulars de centres privats.  
2. Impulsarà el procés electoral i assenyalarà la data de l?elecció.  
3. Constituirà una mesa electoral, presidida per l'alcalde o el regidor en qui delegue. S'hi integraran com a vocals un representant dels directors de centres públics i titulars de centres privats si ambdós existeixen dins l?àmbit del municipi.  
4. Comunicar als interessats que han estat designats per a formar part d'aquesta mesa electoral i convocar-los-en per a la constitució.  
Article cinquè  
La mesa electoral designada, organitzarà el procediment d'elecció dels directors de centres públics i els titulars de centres privats en la manera que tot seguit s'especifica:  
1. Publicar el cens rebut dels serveis territorial de Cultura i Educació.  
2. Rebre les candidatures.  
3. Proclamar les candidatures.  
4. Celebrar eleccions en el local, determinat per l'Ajuntament i utilitzar urnes i paperetes diferents per a cada sector.  
En cada papereta el votant consignarà tants noms com membres corresponguen al seu sector de representació, així com el mateix nombre de suplents.  
Fetes les votacions, la mesa electoral procedirà a l?escrutini, que serà públic, i estendrà acta de la sessió.  
5. Rebrà les reclamacions possibles i les resoldrà.  
6. Proclamar els candidats electes en els sector esmentats de directors de centres públics i titulars de centres privats i ho comunicarà a l'Ajuntament.  
Article sisè  
Per a la constitució dels Consells Escolars de Districte haurà d'acomplir-se el procediment establert en l'article 10.2 del Decret 111 / 1989. La composició en serà determinada d'acord amb allò establert en l'article tercer d'aquesta Ordre amb les variants previstes en l'article 10.1 del decret esmentat.  
Article seté  
Una vegada finalitzats els processos diversos, correspon a l'alcalde expedir els nomenaments dels membres del Consell; convocar i presidir-ne la sessió constituent i trametre còpia certificada de l'acta de constitució al director territorial de Cultura i Educació i detallar-ne la composició per sectors amb nom i cognoms dels seus membres i sectors al qual representen.  
Article vuitè  
1. La durada del mandat dels membres dels Consells Escolars Municipals i de Districte serà de tres anys.  
El procés d'elecció serà convocat per Ordre de la Conselleria de Cultura, Educació i Ciència i els ajuntaments et desenrotllaran i l'ordenaran.  
2. Les vacants justificades seran cobertes seguint el mateix mecanisme de la primera designació, en un termini no superior a un mes i l'organització corresponent, l'entitat o l'administració educativa haurà de realitzar la proposta en el termini de quinze dies.  
3. El termini de mandat dels vocals nous designats o elegits amb motiu de vacants durarà el temps que en resta fins a la finalització, tot complint l'article 15.1 del Decret 111/1989.  
Article nové  
Els membres del Consell Escolar Municipal i de Districte perdran la seua condició per alguna de les causes següents:  
1. Acabament del seu mandat.  
2. Quan deixaran de concórrer els requisits que en determinaren la designació o l?elecció.  
3. Quan es tractarà de representants de l'administració educativa, per cessament disposat pel director territorial.  
4. Renúncia.  
5. Ser condemnats per sentència ferma a la pena d'inhabilitació per a càrrec públic.  
6. Incapacitat permanent absoluta o mort.  
7. Acord de l?organització o associació que va efectuar la designació.  
Article deu  
Els Consells Escolars Municipals i de Districte elaborarán un reglament intern on s'haurà de regular el règim de sessions, la composició i les funcions dels òrgans interns.  
DISPOSICIO TRANSITORIA  
Els Consells Escolars Municipals que estiguen constituïts a l'entrada en vigor d'aquesta Ordre, n'adaptaran la composició a tot allò que s'hi estableix.  
DISPOSICIO FINAL  
Primera  
La Secretaria General és autoritzada perquè dicte les resolucions necessàries en aplicació i desenrotllament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 3 de noviembre de 1989.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI